Daerah Samarahan

Samarahan (Jawi: سماراهن) merupakan sebuah daerah yang berada di wilayah Sarawak, Malaysia. Daerah ini berada di bawah pentadbiran Bahagian Samarahan. Pusat pentadbiran bagi daerah ini ialah Kota Samarahan.

Daerah Samarahan dianggarkan mempunyai keluasan sebanyak 407 kilometer persegi. Daerah ini juga mempunyai jumlah penduduk seramai 128,284 orang pada tahun 2020. Majoriti penduduk di daerah ini merupakan masyarakat berbangsa Melayu.

 Sejarah 
Samarahan menurut Sarjana Sejarah, (pengkaji sejarah Negeri Banting, Simanggang) pada mulanya dikenali dengan nama 'Tanah Perentah' dengan legasi kepimpinan Sebelum kedatangan Penjajah KEPARAT seperti James Brooke, yakni khusus untuk pusat pentadbiran utama, kemudian menjadi Muara Tuang. Penduduk Asal memiliki naskah atau manuskrip keturunan yang bersusur-galur dengan Kesultanan Melayu Raden Adipati Sari atau Raja Datu Marapati melalui anakanda Baginda Datu Marapati Jipang (Jepang). Kawasan ini dipinggirkan oleh kolonial dengan tujuan memundurkan masyaratnya kerana pernah gemilang dan hanya sekadar sebuah daerah kecil di bawah pentadbiran daerah Kuching, pada era tersebut. (Rujuk: Azuan Jemat) Pada tahun 1983, daerah kecil Muara Tuang secara rasminya dinaik taraf kepada sebuah daerah penuh, dan ditukarkan nama kepada daerah Samarahan.

Pada masa itu, pentadbiran daerah Samarahan juga merangkumi Asajaya yang menjadi sebuah daerah kecil di bawah daerah ini. Asajaya kemudiannya dipisahkan dari daerah Samarahan dan dinaik taraf kepada sebuah daerah penuh pada tahun 1999.

 Pentadbiran 
Daerah Samarahan terletak di bawah pentadbiran Pejabat Daerah Samarahan yang merupakan sebahagian daripada pentadbiran Bahagian Samarahan. Pihak berkuasa tempatan yang mentadbir daerah ini pula ialah Majlis Perbandaran Kota Samarahan.

Terdapat 82 buah kampung yang berada di bawah pentadbiran daerah Samarahan. Setiap kampung diketuai oleh seorang ketua masyarakat atau ketua kaum.

 Politik 
Daerah Samarahan diletakkan di bawah tiga kawasan Dewan Undangan Negeri (DUN) iaitu Asajaya (N15), Muara Tuang (N16) dan Stakan (N17) yang terletak di bawah kawasan Parlimen Kota Samarahan (P197).

 Geografi 
Daerah Samarahan terletak di barat negeri Sarawak, juga di barat bahagian Samarahan. Daerah Samarahan bersempadan dengan daerah Asajaya di utara, daerah Gedong di tenggara, daerah Serian dan Siburan di selatan serta daerah Kuching di barat.

Daerah Samarahan mempunyai keluasan kira-kira 407 kilometer persegi dan mempunyai titik tertinggi yang hanya mencecah 124 meter. Bentuk muka bumi daerah ini sebahagiannya merupakan kawasan rendah, rata dan mendatar, dengan terdapat sedikit kawasan berbukit di barat daerah. Antara sungai utama yang mengalir di daerah ini termasuklah Batang Samarahan dan Sungai Tuang.

 Demografi 

Berdasarkan bancian Malaysia 2020, jumlah penduduk di daerah Samarahan ialah seramai 128,284 orang dengan kepadatan penduduk 320 orang perkilometer persegi yang dikategorikan sebagai taburan penduduk padat. Bancian ini juga merekodkan sejumlah 37,080 isi rumah dengan 42,499 tempat kediaman. Majoriti penduduk di daerah Samarahan berbangsa Melayu, seramai lebih 57 ribu orang. Penduduk bumiputera selain Melayu pula membentuk kelompok kedua terbesar, dengan majoritinya berbangsa Iban. Penduduk bukan warganegara terdiri daripada 1,418 orang.
+Bilangan penduduk mengikut bangsa pada tahun 2020.StatusBangsaJumlahWarganegaraMelayu57,533Bumiputera lain45,342Cina23,010India697Lain-lain284Bukan warganegara -1,418Jumlah128,284

 Agama 

Di daerah Samarahan, agama Islam merupakan agama paling ramai penganut dengan peratusan hampir 50 peratus diikuti agama Kristian sebanyak lebih 36 peratus. Penduduk beragama Buddha membentuk kelompok ketiga terbesar dengan peratusan lebih 12 peratus dari jumlah penduduk. Terdapat juga penganut agama lain seperti Hindu serta tidak beragama yang membentuk kumpulan minoriti dengan peratusan kira-kira satu peratus.
+Bilangan penduduk mengikut agama (2020)AgamaJumlahIslam63,679Kristian46,621Buddha16,611Tidak beragama506Hindu504Lain-lain363Jumlah128,284

 Rujukan 

Samarahan